ועדת הכלכלה, כנסת 17, פרוטוקול מספר 723, 2008-12-09 09:30

רוברט אילטוב: בוקר טוב, אנחנו נתחיל את הישיבה.

רוברט אילטוב: על סדר היום צו שירותי נתוני אשראי (דחיית תחולתו של תיקון מס' 3 לחוק), התשס"ט-2008, וזה בהמשך לבקשתו של שר המשפטים דניאל פרידמן.

רוברט אילטוב: אני מבקש לקבל את התייחסות משרד המשפטים לנושא.

הילה דוידוביץ: תיקון מס' 3 לחוק שירות נתוני אשראי התקבל בכנסת בחודש יולי 2007.

הילה דוידוביץ: למעשה, הוא חוקק לאחר שהסתבר שהחוק, כמו לפני התיקון, חסר תועלת כי לא היה ביקוש למידע.

הילה דוידוביץ: הדרישות שהיו קבועות בחוק היו נוקשות מידיי, וכך התכלית של כל החוק התייתרה כי לא נעשה שימוש בפועל בחוק.

הילה דוידוביץ: תיקון מס' 3, שכאמור התקבל ביולי 2007 פה בכנסת, בא להסיר חלק מהמגבלות והדרישות שקבע החוק.

הילה דוידוביץ: הוא כולל שלושה סעיפים מהותיים - שניים מהם עוסקים בביטול חלק מהדרישות לגבי איסוף ומסירת מידע, וסעיף שלישי משלים איזשהו הסדר של עיון ותיקון מידע שקיים כבר כיום.

הילה דוידוביץ: התיקון קובע קווים די כלליים, ובלי התקנות אין כל כך משמעות לתיקון.

הילה דוידוביץ: יש היום טיוטא של התקנות.

הילה דוידוביץ: היה דיון אחד פה בוועדה המשותפת גם לוועדת החוקה, חוק ומשפט, שהוקמה מכוח החוק.

הילה דוידוביץ: אנחנו צריכים להתקדם עם התקנות.

הילה דוידוביץ: בלי התקנות אין טעם לתיקון.

הילה דוידוביץ: לכן, אנחנו מבקשים להאריך את תוקף כניסתו של התיקון שאמור לחול ב-31 לדצמבר.

הילה דוידוביץ: גם סעיף 6 לתיקון קובע שלולא התקנת התקנות, השר יבקש את אישור הוועדה להאריך את כניסתו לתוקף של התיקון.

הילה דוידוביץ: השר אישר, ואנחנו מבקשים את אישורכם.

הילה דוידוביץ: שוב, אנחנו מקווים שבתקופת הפגרה הוועדה תמצא זמן.

הילה דוידוביץ: אבל, בכל מקרה גם לאחר כניסתן לתוקף של התקנות, הגורמים הרלוונטיים צריכים זמן היערכות.

הילה דוידוביץ: אנחנו מבקשים דחייה של חצי שנה.

אבשלום וילן: כמה זמן לוקח לכתוב את התקנות?

הילה דוידוביץ: אנחנו לא יודעים, אנחנו צריכים כמה ישיבות.

הילה דוידוביץ: בינתיים היתה ישיבה אחת.

אבשלום וילן: אמרת שהחוק התקבל לפני שנתיים, נכון?

אבשלום וילן: ב-2007.

הילה דוידוביץ: ב-2007 החוק התקבל.

אבשלום וילן: למה לוקח שנתיים לכתוב תקנות?

אתי בנדלר: לא, לא.

אתי בנדלר: התקנות הן על שולחנה של הוועדה המשותפת.

לאה ורון: הוועדה המשותפת לוועדת הכלכלה ולוועדת החוקה חוק ומשפט, בראשותו של חבר הכנסת גלעד ארדן.

הילה דוידוביץ: שוב, גם לאחר כניסתן לתוקף של התקנות, כל הגורמים הרלוונטיים צריכים זמן להיערך, כי התקנות קרובות, הטיוטא לפחות - כל מיני שינויים שצריכים להיעשות.

הילה דוידוביץ: בכל מקרה, אנחנו רואים שחצי שנה זה זמן סביר, במיוחד בהתחשב בנסיבות.

רוברט אילטוב: האם זה כולל את כל הגורמים שצריכים להיערך, או רק של משרד המשפטים?

הילה דוידוביץ: כן.

הילה דוידוביץ: זוהי הערכה שלנו, אנחנו מקווים שאנחנו לא נצטרך לבקש שוב.

הילה דוידוביץ: אבל, זוהי הערכתנו.

הילה דוידוביץ: נקווה שבפגרה הוועדה כן תראה לנכון ל- - -

רוברט אילטוב: חבר הכנסת אבו וילן האם יש לך מה להגיד?

רוברט אילטוב: כרגיל, שום דבר לא משתנה פה.

אבשלום וילן: אני רוצה לברך את חבר הכנסת גלעד ארדן שראיתי שהגיע למקום יפה.

אבשלום וילן: אולי עכשיו יהיה לו זמן.

רוברט אילטוב: אתה יכול לברך גם אותי, אתה לא היית בישיבה הקודמת.

אבשלום וילן: אז קודם אני רוצה לברך אותך לרגל מינויך - שיהיה לך בהצלחה.

אבשלום וילן: אני מקווה שתשב פה הרבה זמן.

רוברט אילטוב: אנחנו מתכוונים לשבת בקואליציה.

אבשלום וילן: לא, אני באמת מתכוון שתשב הרבה זמן גם בכנסת הבאה, כי זוהי ועדה שבראשות האופוזיציה אז אין בעיה.

רוברט אילטוב: הבנתי.

אבשלום וילן: שנית, אני מקווה באמת שחבר הכנסת ארדן יקדם את הנושא.

אבשלום וילן: זה פשוט חבל - חוק שכבר שנתיים מחכה לתקנות.

אבשלום וילן: זה פשוט מינהל תקין.

רוברט אילטוב: תודה רבה.

רוברט אילטוב: אנחנו נעלה את זה להצבעה.

רוברט אילטוב: מי בעד?

לאה ורון: רגע, צריך לקרוא את זה.

לאה ורון: עו"ד דוידוביץ, האם את מוכנה לקרוא?

הילה דוידוביץ: כן.

הילה דוידוביץ: "צו שירות נתוני אשראי (דחיית תחולתו של תיקון מס' 3 לחוק), התשס"ט-2008 בתוקף סמכותי לפי סעיף 6 לחוק שירות נתוני אשראי (תיקון מס' 3), התשס"ז - 2007 (להלן - החוק), ובאישור ועדת הכלכלה של הכנסת, אני מצווה לאמור: תחילתו של החוק תידחה ליום ד' בטבת התשס"ט (30 ביוני 2009).

הילה דוידוביץ: "

רוברט אילטוב: או, קיי, אני מעלה את זה להצבעה.

רוברט אילטוב: מי בעד?

אבשלום וילן: אין לי זכות.

רוברט אילטוב: מי נגד?

רוברט אילטוב: ה צ ב ע ה בעד - רוב נגד - מיעוט צו שירות נתוני אשראי (דחיית תחולתו של תיקון מס' 3 לחוק), התשס"ט-2008, אושר.

לאה ורון: הצו אושר.

הילה דוידוביץ: תודה רבה.